נתחיל את הסיור ברחבת העירייה שם ניצב פסל המספר את סיפורה של העיר וההיסטוריה שלה. משם נמשיך למנזר האחיות נצרת, בו נפגוש את הנזירה הזקנה של שפרעם “האחות עבוד” ונשמע על מקומו של המנזר בהתפתחותה של שפרעם בעבר ובהווה. משם נצא אל הרחוב הראשי ונמשיך למסגד העתיק של שפרעם, בדרך ילוו אותנו ריחות הקפה וקליית התבלינים בהם מפורסמת העיר.
במסגד העתיק נפגוש את המואזין שיסביר לנו על האסלאם, ועל החיים המשותפים לשלושת הדתות בעיר – מוסלמים, דרוזים ונוצרים. נבקר בבית הכנסת העתיק ונשמע על הקהילה היהודית שחיה פה בעבר, ועזבה בשנות ה – 20 ועל האופן בו תושבי שפרעם הנוכחיים שומרים על בית הכנסת.
נמשיך לכנסייה הגדולה, שם נשמע על ההיסטוריה שלה ועל חיי הנוצרים בעיר. נסיים בביקור בגלידת שפרעם, עסק משפחתי המייצר גלידה לפי מתכון שעבר במשפחה זה ארבעה דורות. נפגוש את בעלי המקום ונשב לאכול גלידה מיוחדת בה משולב תבלין המסטיקה, המאפיין את המטבח הערבי המקומי.